“Soudelor” tayfuni tufayli Xitoy sharqidan 181 ming kishi ko‘chirildi

Xitoy sharqidagi Anxoy provinsiyasida 9-avgust, yakshanbadan beri tinmayotgan “Soudelor” tayfuni tufayli 181 ming kishi evakuatsiya qilindi. Bu haqda “TASS” xabar bermoqda.

Provinsiya ma’murlari ma’lumotiga ko‘ra, ofat salkam 20 ming gektar ekin maydoniga zarar yetkazgan, 562 ta bino vayron bo‘lgan, yana 1,2 ming imorat shikastlangan. Ushbu mintaqa ko‘rgan zarar 560 million yuan yoki 91,5 million dollar deb baholanmoqda.
“Soudelor” Xitoy sohillariga 8-avgust, shanba kuni yopirildi. Hozirgacha tayfun oqibatida 14 kishi halok bo‘ldi, to‘rt kishi dom-daraksiz yo‘qolgan.